Når du skal tænde op i din pejseindsats, er korrekt optænding vigtig for at få en god pejseoplevelse – samt naturligvis for at få den bedst mulige udnyttelse af brændværdien i dit træ. Den klassiske “spejder-metode”, hvor der tændes op fra bunden, duer ikke.Vi anbefaler, at du begynder med to-tre stykker kløvet brænde. Husk at brændet skal være tørt – hvis du er i tvivl om træet er tørt, kan du bruge en fugtighedsmåler. Restfugtigheden må maksimalt være 20 procent. Oven på det tørre brænde placeres nogle stykker optændningspinde. Imellem optændningspindene placeres en optændings-brik, der tændes. Husk, at der findes store og små pejseindsatse, og den mængde brænde, du bruger til optænding, bør tilpasses herefter.På denne måde hæves temperaturen i pejseindsatsen hurtigt, og partiklerne forbrændes effektivt. Dette er den mest effektive og mest miljøvenlige måde, når du skal tænde op i din pejseindsats. Metoden kaldes Top To Buttom-optænding.SÅ HUSK! TÆND ALTID FRA TOPPEN. OG BRUG ALDRIG AVISER, REKLAMETRYKSAGER, MÆLKEKARTONER I DIN PEJSEINDSATS!